Italijos vyrų futbolo rinktinė

Italijos vyrų futbolo rinktinė () – futbolo komanda, atstovaujanti Italijai. Viena sėkmingiausių futbolo rinktinių, keturis kartus laimėjusi pasaulio čempionatą, du kartus Europos čempionatą bei vieną kartą iškovojusi olimpinius aukso medalius. Pasaulio čempionatų finaluose žaidė 5 kartus, dar tris kartus pateko į pusfinalį.

Tradicinės komandos spalvos (kaip ir visų Italijos sporto šakų atstovų, išskyrus autosportą) yra mėlyna (itališkai azzuro), nuo šio pavadinimo komanda vadinama Azzurri.

 Istorija 

Nedalyvavusi pirmajame pasaulio čempionate, Italijos rinktinė laimėjo  bei  čempionatus. 1936 m. Berlyno olimpinėse žaidynėse Italijos komanda iškovojo aukso medalius.

Po antrojo pasaulinio karo komanda nebežaidė taip sėkmingai. 1949 m. aviakatastrofoje žuvus visiems stipriausio Italijos klubo Torino FC žaidėjams, rinktinės sudėtis labai susilpnėjo ir  rinktinė iškrito po pirmojo etapo. Pirmame etape Italijai čempionatas baigėsi ir , į  rinktinė nepateko neįveikusi atrankos,  ir  čempionatuose vėl iškrito po pirmojo etapo.

1968 m. komanda pirmą kartą dalyvavo Europos čempionate, kur pateko į finalą, finale sužaidė lygiosiomis su  komanda, pakartotinai žaistose finalo rungtynėse laimėjo 2:0 ir iškovojo pirmąją vietą.  italai pusfinalyje po vienų dramatiškiausių XX amžiaus futbolo rungtynių po pratęsimo 4:3 įveikė , o finale pralaimėjo  komandai 4:1.  Italija iškrito po pirmo etapo, o  užėmė ketvirtąją vietą.

 italai trečią kartą tapo čempionais, finale 3:1 nugalėję  komandą, šiame čempionate Paolo Rossi įmušė 6 įvarčius ir buvo rezultatyviausiu čempionato žaidėju. 1990 m. užėmė trečią, o 1994 m. – antrąją vietą.

 Vokietijoje grupės varžybose įveikė  ir  rinktines bei lygiosiomis sužaidė su  komanda. Aštuntfinalyje žaidė prieš  komandą, šiose rungtynėse australai prasižengė italų baudos aikštelėje paskutinę rungtynių minutę ir Francesco Totti realizavus 11 m baudinį italai iškovojo pergalę 1:0. Ketvirtfinalyje po įnirtingos kovos italai nugalėjo  komandą 3:0. Pusfinalyje Italija susitiko su  komanda, per rungtynių pagrindinį laiką nei viena komanda neįmušė įvarčių, antrojo pratęsimo paskutinėmis minutėmis Fabio Grosso ir Alessandro Del Piero įmušė po įvartį ir Italija šeštą kartą pateko į pasaulio čempionato finalą. Finale sužaidė lygiosiomis 1:1 prieš  rinktinę, o baudinių serijoje tiksliai mušė visus 5 smūgius ir nugalėjo 5:3, ketvirtą kartą tapdami čempionais.

2008 m. birželį dalyvavo Austrijoje ir Šveicarijoje vykusiame 13-tame Europos futbolo čempionate. Grupės rungtynėse susitiko su Olandija, Prancūzija ir Rumunija. Po pralaimėjimo 0-3 olandams sekė lygiosios 1-1 su rumunais ir 2-0 pergalė prieš prancūzus. Ketvirtfinalyje italai susitiko su ispanais. Rungtynės ir pratęsimas baigėsi lygiosiomis, o baudinių seriją 2-4 laimėjo ispanai. Praėjus savaitei po čempionato pabaigos buvo paskelbta, kad nutraukiama sutartis su treneriu Roberto Donadoni, o į jo vietą sugrįžta buvęs rinktinės treneris Marcello Lippi.Euro 2008 – Lippi returns to manage Italy 

Atrankoje į 2010 m. XIX pasaulio futbolo čempionatą Italijos rinktinė grupėje užėmė pirmąją vietą, pelniusi 7 pergales ir 3 rungtynes sužaidusi lygiosiomis. Grupėje aplenkė Airijos, Bulgarijos, Kipro, Juodkalnijos ir Gruzijos rinktines.

Gruodžio 4 d. ištraukti burtai lėmė, kad Italijos rinktinė pateko į F grupę, kurioje žaidė kartu su Paragvajaus, Naujosios Zelandijos ir Slovakijos rinktinėmis.Draw ignites FIFA World Cup fever . Šis čempionatas tuometiniams pasaulio čempionams susiklostė labai nesėkmingai – sužaista lygiosiomis su Paragvajumi ir N. Zelandija, o lemiamas varžybas su Slovakija italai po atkaklios kovos pralaimėjo rezultatu 2:3. Italai grupėje liko paskutiniai ir į kitą etapą nepateko. Tai buvo prasčiausias Italijos rinktinės pasirodymas nuo 1974 m. Taip pat šis pasirodymas buvo pirmas kartas istorijoje, kai Italijos rinktinė pasaulio čempionato finaliniame etape nepelnė nei vienos pergalės.

Po pasaulio čempionato trenerį M. Lippi pakeitė Cesare Prandelli. Šis pakeitimas jau buvo numatytas prieš čempionatą ir nebuvo nulemtas prastų rezultatų. Naujojo trenerio debiutinėse rungtynėse Italijos rinktinė pralaimėjo Dramblio Kaulo Kranto rinktinei. Atrankoje į 2012 m. Europos futbolo čempionatą Italija baigė pralaimėjimų seriją ir nugalėjo Estijos rinktinę 2-1.

Atrankoje į 2012 m. XIV Europos futbolo čempionatą Italijos rinktinė pateko į C grupę. Joje pelnė 8 pergales ir du kartus sužaidė lygiosiomis. To užteko lengvai užimti pirmąją vietą ir patekti į Europos čempionatą, kuris vyks Lenkijoje ir Ukrainoje.

Ištraukus čempionato burtus, Italija pateko į C grupę, kurioje lygiosiomis 1:1 sužaidė su Ispanija bei Kroatija ir rezultatu 2:0 nugalėjo Airijos rinktinę. Italija užėmė antrąją vietą grupėje ir ketvirtfinalyje susitiko su D grupės nugalėtoja Anglija. Kadangi ir po dviejų pratęsimų rezultatas tebebuvo lygus (0:0), prireikė baudinių serijos, kurią Italija laimėjo rezultatu 4:2. Pusfinalyje komanda rezultatu 2:1 įveikė Vokietijos rinktinę ir pateko į čempionato finalą. Abu įvarčius pelnė M. Balotelli.

Turnyro finale Kijeve italai susitiko su Ispanijos rinktine. Jau per pirmą kėlinį ispanai sugebėjo įmušti 2 įvarčius. Antrame kėlinyje italai nesugebėjo pasipriešinti ir praleido dar du įvarčius. Finalas pasibaigė rezultatu 0 – 4, o Italija po 12 m. pertraukos vėl tapo Europos vicečempione.

Atrankoje į 2014 m. pasaulio futbolo čempionatą Italijos rinktinė grupėje tapo nugalėtoja su 6 pergalėmis ir 4 lygiosiomis. Pasaulio futbolo čempionate komanda pateko į vieną grupę su Anglija, Kosta Rika ir Urugvajumi. Pirmose rungtynėse italai nugalėjo britus rezultatu 2-1. Kitose dvejose rungtynėse Italijos rinktinė pripažino varžovų pranašumą 0-1; kaip ir 2010 m. čempionate italai neperžengė grupės etapo.

Po čempionato treneris C. Prandelli pranešė pasitraukiantis iš savo pareigų. 2014 m. rugpjūčio 14 d. naujuoju rinktinės treneriu tapo buvęs Juventus klubo treneris Antonio Conte.Antonio Conte agrees to become new Italy coach

Komanda nesunkiai pateko į XV Europos futbolo čempionatą. Grupės varžybose italai laimėjo prieš belgus ir švedus, o nieko nelemiančiose rungtynėse pralaimėjo airiams. Čempionato aštuntfinalyje komanda 2-0 nugalėjo Ispanijos rinktinę, o ketvirtfinalyje tik po baudinių serijos nusileido Vokietijai. Tai buvo pirmasis italų pralaimėjimas Vokietijai Europos ar pasaulio čempionatuose.Germany finally defeat Italy to stride into semis

Po šio Europos čempionato naujuoju rinktinės treneriu dvejiems metams paskirtas italas Giampiero Ventura, iki tol vadovavęs Torino klubui.Official: Ventura new Italy CT

Atrankoje į 2018 m. pasaulio futbolo čempionatą komanda G grupėje užėmė 2 vietą po Ispanijos. Papildomoje atrankoje Italija susitiko su Švedija ir pralaimėjo bendru rezultatu 0-1. Tai buvo pirmas kartas, kai Italija nepateko į pasaulio futbolo čempionatą nuo 1958 m.Ignominious Italy out of World Cup  Po šių rungtynių veteranai Giorgio Chiellini, Andrea Barzagli, Daniele De Rossi ir kapitonas Gianluigi Buffon pasitraukė iš nacionalinės rinktinės. Treneriui atsisakius pasitraukti iš posto, federacija po dviejų dienų jį atleido.Official: Ventura sacked by Italy

2018 m. gegužės 14 d. naujuoju rinktinės treneriu paskirtas Roberto Mancini.Official: Italy appoint Mancini Su naujuoju treneriu ekipa sėkmingai įveikė XVI Europos futbolo čempionato atranką ir su visomis 10 pergalių tapo vos 6-aja komanda istorijoje atrankoje į Europos čempionatą nepatyrusi pralaimėjimo.Denmark and Switzerland through, Italy perfect

2020 m. pabaigoje nugalėjo 2020–2021 m. UEFA Tautų lygos grupėje ir užtikrintai pateko į finalinio ketverto varžybas, kurios vyks Milane ir Turine.

2021 m. liepos 11 d. XVI Europos futbolo čempionato finale rinktinė po baudinių serijos rezultatu 3–2 nugalėjo Angliją ir antrą kartą istorijoje tapo Europos čempione.

2021 m. rugsėjo 8 d. nugalėjusi Lietuvos rinktinę 5-0 Italijos komanda pasiekė naują rekordą futbolo istorijoje, nepralaimėjusi 37 iš eilės rungtynių.Italia, sono 37 partite consecutive da imbattuti e in Brasile si arrendono

Atrankoje į 2022 m. pasaulio futbolo čempionatą Italijos rinktinė netikėtai grupėje užėmė antrąją vietą ir turėjo žaisti papildomą atrankos etapą.Northern Ireland 0 Italy Pirmose atrankos rungtynėse namuose susitikę su Šiaurės Makedonija per pridėtą laiką praleido įvartį ir antrą kartą iš eilės nepateko į pasaulio futbolo čempionatą.

2023 m. rugpjūčio 18 d. rinktinės treneriu paskirtas Luciano Spalletti, pakeitęs R. Mancini. 2025 m. birželį, po 2026 m. pasaulio futbolo čempionato atrankos rungtynių, kurias italai 0-3 pralaimėjo Norvegijai, treneris buvo atleistas.

2025 m. birželį Italijos rinktinės treneriu paskirtas Gennaro Gattuso.

 Dalyvavimas pasaulio čempionatuose 

 Dalyvavimas Europos čempionatuose 

 Dalyvavimas FIFA Konfederacijų taurėje 
 1992–2005 – nedalyvavo
 2009 – I etapas
 2013 – 3 vieta

 Pasiekimai 
FIFA pasaulio čempionai: 4 kartus
 1934, 1938, 1982, 2006

Europos čempionai: 2
 1968, 2021

Vasaros Olimpiados čempionai: 1
 1936

Centrinės Europos čempionai: 2
 1927-30, 1933-35

Pasaulio karių lygos čempionai: 8
 1950, 1951, 1956, 1959, 1973, 1987, 1989, 1991

Pasaulio sporto apdovanojimas „Metų komanda“
 2007

 Daugiausiai įvarčių pelnę žaidėjai 
2015 m. spalio 13 d. duomenys:
#ŽaidėjasMetaiĮvarčiai (rungtynės)Įvarčiai per rungtynes1Luigi Riva1965–197435 (42)0.832Giuseppe Meazza1930–193933 (53)0.623Silvio Piola1935–195230 (34)0.884Roberto Baggio1988–200427 (56)0.48Alessandro Del Piero1995—200827 (91)0.286Adolfo Baloncieri1920–193025 (47)0.53Filippo Inzaghi1997–200725 (57)0.44Alessandro Altobelli1980–198825 (61)0.419Christian Vieri1997–200523 (49)0.47Francesco Graziani1975–198323 (64)0.36

 Daugiausiai rungtynių sužaidę žaidėjai 
Daugiausiai rungtynių už Italijos rinktinę yra sužaidęs komandos kapitonas vartininkas Gianluigi Buffon.

2022 m. kovo 24 d. duomenys
#ŽaidėjasAktyvūs metaiRungtynių skaičiusĮvarčiai 1Gianluigi Buffon 1997–2018 176 0 2Fabio Cannavaro 1997–2010 136 2 3Paolo Maldini 1988–2002 126 7 4Leonardo Bonucci 2010–2023 121 85Andrea Pirlo 2002–2015 116 13 6Daniele De Rossi 2004–2017 117 21 7Giorgio Chiellini 2004–2022 117 8 8Dino Zoff 1968–1983 112 0 9Gianluca Zambrotta 1999–2010 98 210Giacinto Facchetti 1963–1977 94 3

Paryškinti šiuo metu žaidžiantys žaidėjai.

 Treneriai 

  komisija (1910–1912)
  Vittorio Pozzo (1912)
  komisija (1912–1924)
  Vittorio Pozzo (1924)
  komisija (1924–1925)
  Augusto Rangone (1925–1928)
  Carlo Carcano (1928–1929)
  Vittorio Pozzo (1929–1948)
  komisija (1949–1959)
  Giuseppe Viani (1960)
  Giovanni Ferrari (1960–1961), su Paolo Mazza (1962)
  Edmondo Fabbri (1962–1966)
  Helenio Herrera ir  Ferruccio Valcareggi (1966–1967)
  Ferruccio Valcareggi (1967–1974)
  Fulvio Bernardini (1974–1975), su Enzo Bearzot (1975–1977)
  Enzo Bearzot (1977–1986)
  Azeglio Vicini (1986–1991)
  Arrigo Sacchi (1991–1996)
  Cesare Maldini (1996–1998)
  Dino Zoff (1998–2000)
  Giovanni Trapattoni (2000–2004)
  Marcello Lippi (2004–2006)
  Roberto Donadoni (2006–2008)
  Marcello Lippi (2008–2010)
  Cesare Prandelli (2010–2014)
  Antonio Conte (2014–2016)
  Gian Piero Ventura (2016–2017)
  Roberto Mancini (2018–2023)
  Luciano Spalletti (2023–2025 m. birželis)Su Italijos rinktine atsisveikinęs Spalletti: „Vaikinai manimi tikėjo“
  Gennaro Gattuso (2025–)

 Šaltiniai 

 Nuorodos 
 Italijos futbolo asociacija (italų, anglų kalbomis)

Kategorija:Europos vyrų futbolo rinktinės
Kategorija:Italijos futbolas
Kategorija:Italijos sporto rinktinės